Dona'm les entitats que apareixen en el següent text:
Sara Llorens Carreres (Lobos, Argentina, 5 de novembre de 1881 - Perpinyà, 17 d'abril de 1954) fou una mestra, escriptora, folklorista catalana, considerada la primera que va estudiar les tradicions i les arts populars a Catalunya. Nasqué l'any 1881 a Lobos (Argentina) on la seva família havia emigrat. L'any 1885 la família Llorens tornà de l'Argentina a Pineda de Mar, d'on era originària. Sara Llorens estudià Magisteri a l'Escola Normal de Barcelona i acabà la carrera el 1897. Amplià estudis a l'Escola d'Institutrius i altres aarreres per a la dona, on donaria classes ella mateixa el curs 1903-04. S'introduí en l'estudi del folklore de la mà de Rossend Serra i Pagès, que la inicià en la recerca i la considerà sempre la seva deixebla predilecta. La va empènyer a donar a conèixer la seva tasca fent conferències i publicant articles, consell que ella seguí. En morir el seu mestre, fou ella qui rebé el llegat dels seus manuscrits i correspondència i tingué cura de la seva ordenació i catalogació. L'any 1902 contragué la tuberculosi, per la qual cosa passà una temporada a Tenerife, però la malaltia ja no la va abandonar. Participà en els Jocs Florals de Santa Coloma de Farners l'any 1904 on va obtenir el primer premi de composició literària per Maternal. Es casà l'any 1908 a Trenque Luquén (Buenos Aires), on la seva família tenia propietats, amb el polític de la Unió Socialista de Catalunya Manuel Serra i Moret, alcalde de Pineda durant molts anys i més tard vicepresident segon del Parlament de Catalunya i membre del Govern de la Generalitat a l'exili, el 1946. L'any 1938 Sara Llorens s'exilià amb la seva germana a la hisenda familiar argentina fins al 1948, en què s'establí amb el seu marit a Perpinyà, on moriria el 17 d'abril de 1954. El seu marit publicà pòstumament el Llibre del cor, que ella havia redactat el 1916.
Sara Llorens Carreres : artista_o_autor, Lobos : Entitat_Geopolítica, Argentina : Entitat_Geopolítica, Perpinyà : Entitat_Geopolítica, Catalunya : Entitat_Geopolítica, Llorens : grup_humá, Pineda de Mar : Entitat_Geopolítica, Sara Llorens : artista_o_autor, Barcelona : Entitat_Geopolítica, Rossend Serra i Pagès : persona, Tenerife : Entitat_Geopolítica, Jocs Florals : esdeveniment, Santa Coloma de Farners : Entitat_Geopolítica, Trenque Luquén : Entitat_Geopolítica, Buenos Aires : Entitat_Geopolítica, Unió Socialista de Catalunya : partit_polític, Manuel Serra i Moret : polític, Pineda : Entitat_Geopolítica, Parlament de Catalunya : govern, Govern de la Generalitat : govern, Llibre del cor : obra_escrita, Escola Normal : educació, Escola d'Institutrius : educació